Pielikums

21.10.2025. ZPRAP lēmumam Nr.22., prot Nr.4.

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | Zemgales plānošanas reģions |
| 2. | **Projekta** **nosaukums latviešu un angļu valodā**, ja projekta valoda būs angļu valoda | “VITAL: Inovatīva talantu iekļaušanas un aizstāvības prakse daudzveidīgiem darba tirgiem”  “VITAL: Innovative Talent, Inclusion and Advocacy practices for diverse labour markets” |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Uzsākta projekta izstrāde |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | Programma: ESF+/Īstenojot Nodarbinātības paketi personām ar invaliditāti Inovatīvas pieejas darba tirgus rezultātu uzlabošanai personām ar invaliditāti ESF-SI-2025-DEP-01  Programm: ESF+ / Implementing the Disability Employment Package – Innovative Approaches to Improve Labour Market Outcomes for Persons with Disabilities  ESF-SI-2025-DEP-01  <https://socialinnovationplus.eu/call/esf-si-2025-dep-01/>  Iesniegšanas termiņš: 30.10.2025. |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | **Problēmsituācija:**  Nodarbinātības līmenis personām ar invaliditāti, īpaši tām, kurām ir autisma spektra traucējumi (AST), joprojām ir satraucoši zems visā Eiropā. Saskaņā ar Eiropas Invaliditātes foruma datiem, tikai 50,8% personu ar invaliditāti ir nodarbinātas, salīdzinot ar 75% personu bez invaliditātes, kas uzsver ievērojamu nodarbinātības plaisu.  Attiecībā uz personām ar AST šie skaitļi ir vēl satraucošāki papildu šķēršļu dēļ, piemēram, izpratnes un atbalsta trūkums darba vietā no darba devēju un kolēģu puses, kā arī nepietiekama piekļuve pielāgotiem nodarbinātības pakalpojumiem un darba vietām.  **Mērķa grupa:** pilngadīgas personas ar autiskā spektra traucējumiem.  **Mērķis:** ir pārnest un paplašināt inovatīvas prakses, lai samazinātu ilgstošu bezdarbu neurodažādu pieaugušo vidū.  **Projekts tiks īstenots divās fāzēs:** sagatavošanas fāzē (1. fāze) un uzsākšanas fāzē (2. fāze).  **Plānotās aktivitātes:**   1. **Projekta koordinācija un vadība:** Projekta vadības komitejas izveide, lai pārraudzītu īstenošanu un nodrošinātu termiņu, budžeta un riska pārvaldības plānu ievērošanu. Regulāras koordinācijas sanāksmes notiks ar visām ieinteresētajām personām, lai uzraudzītu progresu un atbilstību Eiropas Sociālā fonda (ESF) prasībām. Finansēšanas iestādēm periodiski tiks sagatavoti un iesniegti progresa ziņojumi, lai nodrošinātu pārredzamību un atbildību. 2. **Informācijas izplatīšana, iesaistīšana un komunikācija:** mērķis ir palielināt sabiedrības informētību un iesaistīt mērķgrupas. Tas ietver stabilas informēšanas stratēģijas izstrādi, tostarp informētības kampaņas un mārketinga materiālus, lai informētu personas ar invaliditāti, viņu ģimenes, potenciālos darba devējus un atbalsta organizācijas par projektu. Tiks organizēti forumi un savstarpējas mācīšanās pasākumi, lai attīstītu iekļaujošas pieņemšanas darbā prakses un izceltu priekšrocības, ko sniedz personu ar invaliditāti un autiskā spektra traucējumiem nodarbināšana. 3. **Esošās situācijas izpēte, atbalsta instrumentu izstrāde:** aktivitāte koncentrēsies uz rīku izveidi, kas nepieciešami, lai atbalstītu neurodažādus pieaugušos un personāla atlases speciālistus. Tas ietvers visaptverošu dalībnieku prasmju, interešu un atbalsta vajadzību novērtējumu veikšanu. Tiks izstrādātas pielāgotas apmācību programmas, piedāvājot profesionālo un sociālo prasmju apmācību, kā arī specializētu apmācību par atbalsta tehnoloģijām un darba vietas pielāgojumiem. Tiks rīkoti semināri, lai uzlabotu visu pušu sagatavošanos pārejai 4. aktivitātes darbībām. 4. **Nodarbinātības aktivitātes personām ar invaliditāti:** ietvers individuālu atbalsta plānu izstrādi, piemērotāko darba vietu piemeklēšanu un atbalsta sniegšanu darba vietā, nodrošinot nepārtrauktu darba trenera atbalstu un atbalstu darba vietā. Darba devējiem tiks palīdzēts ieviest nepieciešamos darba vietas pielāgojumus. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Rezultāti:**   1. Pētījums par esošo situāciju personu ar autiskā spektra traucējumiem vajadzībām veiksmīgai integrācijai darba tirgū. 2. Izstrādāta platforma darba meklētājiem un darba devējiem. 3. Izstrādāta vajadzībās balstīta apmācību programma un veiktas apmācības. 4. Īstenotas nodarbinātības aktivitātes, iesaistot cilvēkus ar autiskā spektra traucējumiem nodarbinātībā. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām u.tml.), t.sk.:   * **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu,** * **citu institūciju informācija par atbalstu projekta īstenošanai** (norāda informāciju par konsultācijām (rakstiski, telefoniski, klātienē, attālināti) ar saistīto nozaru ministriju, kuru kompetence attiecas uz projekta jomu, pārstāvjiem (pievienojot to kontaktinformāciju) par projekta idejas nepieciešamību/aktualitāti un projekta rezultātu pielietojamību, norādot saņemto nozaru ministriju viedokli vai projekta idejai pievienojot saistīto nozaru ministriju atbalsta vēstuli/atzinumu) | Projekts atbilst Zemgales plānošanas reģiona Attīstības programmas 2021-2027. gadam 2. prioritātei Sociālā iekļaušana un veselības veicināšana RV 2.1. Nodrošināt ilgtspējīgu sabiedrībā balstītu sociālo pakalpojumu attīstību reģionā, uzlabojot sociālo pakalpojumu pieejamību, kvalitāti un atbilstību reģiona iedzīvotāju vajadzībām.  *R 2.1.1. Veicināt sabiedrībā balstītu sociālo pakalpojumu attīstību reģionā. 2.1.1.12. Attīstīt atbalsta personas pakalpojumu personām ar garīga rakstura traucējumiem (personas, kas palīdz integrēties sabiedrībā, nodarbinātībā, lēmumu pieņemšanā, citās sociālās aktivitātēs).*  *R 2.1.2. Uzlabot esošos un attīstīt jaunus alternatīvos/sabiedrībā balstītos sociālās aprūpes, sociālās rehabilitācijas un sociālā darba pakalpojumus dažādām iedzīvotāju grupām. 2.1.2.16. Esošo un jaunu sociālās rehabilitācijas programmu izmantošana darbā ar dažādām mērķa grupām.*  Projektā plānotās aktivitātes atbilst arī:   1. Sociālās aizsardzības un darba tirgus politikas pamatnostādņu 2021.–2027. gadam “Rīcības virzienam: Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū” 3.1.1. uzdevums uzlabojot bezdarbnieku, darba meklētāju un bezdarba riskam pakļauto personu darba tirgum nepieciešamās zināšanas un prasmes un 3.1.6. uzdevums palielinot nelabvēlīgākā situācijā esošo bezdarbnieku un ekonomiski neaktīvo iedzīvotāju iekļaušanos darba tirgū, pilnveidojot atbalsta pasākumus un uzlabojot starpinstitucionālo sadarbību efektīvākam mērķa grupu atbalstam. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Pārrobežu sadarbības rezultātā Zemgales plānošanas reģions un pašvaldības iegūs starptautisku pieredzi, zināšanas, informāciju, metodoloģiju, kas uzlabos nodarbinātības iespējas cilvēkiem ar autiskā spektra traucējumiem, tiks izveidoti jauni atbalsta instrumenti. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Šī iniciatīva turpina un papildina projekta “Atver sirdi Zemgalē” iesāktās aktivitātes cilvēku ar invaliditāti integrācijai sabiedrībā un nodarbinātībā. Pievēršot uzmanību mērķa grupai, kurai šobrīd faktiski nav pieejamu atbalsta pasākumu integrācijai darba tirgū, jo pēc pilngadības sasniegšanas šiem cilvēkiem invaliditāte netiek pagarināta attiecīgi NVA pakalpojumi, kas vērsti uz cilvēkiem ar invaliditāti a pieejami. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Saskaņā ar Reģionālās attīstības likuma 16.1 pantu plānošanas reģioni veic attīstības plānošanas dokumentu izstrādi, koordinē un veicina plānošanas reģiona attīstības pasākumu īstenošanu, uzraudzību un novērtēšanu. Tādējādi projektā plānotās aktivitātes palīdzēs sasniegt Zemgales plānošanas reģiona Attīstības programmā un Rīcības plānā nospraustos mērķus. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | **Vadošais partneris:**   * KMOP - Izglītības un inovācijas centrs (GR)   **Projekta partneri:**   * Zemgales plānošanas reģions (LV) * Latvijas Autisma apvienība (LV) * Sociālās kohēzijas un ģimenes lietu ministrija (GR) * INCOMA (ES) * CESIE (IT) * CARDET (CY) * INTRAS (ES) * Speciallsterne (IT) * Grieķijas Sociālās kohēzijas un ģimenes ministrija (GR) * Kipras darba ņēmēju delegāts (CY) |
| 12. | **Finansējuma avots** (fonds) | ESF + |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 1 000 000.00 EUR |
| **Projekta idejas iesniedzēja budžeta daļas kopsumma projektā** (EUR), no tā: | 300 000.00 EUR |
| Programmas līdzfinansējuma daļa (EUR) | 240 000.00 EUR (80%) |
| Pašu līdzfinansējuma daļa (EUR) | 60 000.00 EUR (20%) |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 60 000.00 EUR (20%) |
| No valsts budžeta nepieciešamā **dotācija projekta priekšfinansējuma** nodrošināšanai (EUR) | 100 000.00 EUR |
| 14. | Indikatīvais projekta **īstenošanas laiks** (no - līdz) | 2026. gada jūnija – 2028. gada maijam |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu uzturēšana tiks nodrošināta no Zemgales Plānošanas reģiona budžeta līdzekļiem. |
| 16. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | Citi plānošanas reģioni tika informēti par šāda projekta koncepta izstrādi, partnerību, tika sniegts īss projekta apraksts. |

ZPR izpilddirektors V. VEIPS